text: 3F Hedensted bryder loven i sygepengesager
  03 juli 2013 kl. 11.11
  Hedensted kommune har anvendt private firmaer til ulovligt at træffe afgørelser om stop for borgernes sygedagpenge, skriver Fagbladet 3F.
  Ankechef Pernille Fejfer fra Ankestyrelsen er lettet over, at det tilsyneladende kun er en enkelt kommune, der overtræder loven.
  Det viser en undersøgelse fra styrelsen.
  - Det er betryggende, at det ikke er et generelt problem. Vi har kontaktet Hedensted kommune, der har ændret den ulovlige praksis. Det er en stikprøveundersøgelse, og vi kan selvfølgelig ikke udlede, at alt er i orden i alle landets kommuner, siger hun til Fagbladet 3F.
  